stanford-oval/wikipedia huggingface dataset:
จังหวัดมหาสารคามในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522
ผลการเลือกตั้งแบบแบ่งเขต > เขตเลือกตั้งที่ 1

เขตการเลือกตั้งที่ 1 ประกอบด้วยอำเภอโกสุมพิสัย, อำเภอบรบือ, อำเภอนาเชือก, อำเภอพยัคฆภูมิพิสัย, อำเภอวาปีปทุม และกิ่งอำเภอนาดูน
| ผลการเลือกตั้งสมาชิกสภาผู้แทนราษฎร เขต 1 จังหวัดมหาสารคาม> พรรค | ผลการเลือกตั้งสมาชิกสภาผู้แทนราษฎร เขต 1 จังหวัดมหาสารคาม> พรรค | ผลการเลือกตั้งสมาชิกสภาผู้แทนราษฎร เขต 1 จังหวัดมหาสารคาม> ผู้สมัคร | ผลการเลือกตั้งสมาชิกสภาผู้แทนราษฎร เขต 1 จังหวัดมหาสารคาม> คะแนนเสียง | ผลการเลือกตั้งสมาชิกสภาผู้แทนราษฎร เขต 1 จังหวัดมหาสารคาม> % | ผลการเลือกตั้งสมาชิกสภาผู้แทนราษฎร เขต 1 จังหวัดมหาสารคาม> ± |
| --- | --- | --- | --- | --- | --- |
|  | กิจสังคม  | ประยุทธ์ ศิริพานิชย์ (14) | 56,792 |  |  |
|  | ไม่สังกัดพรรค | หัด ดาวเรือง (2) | 38,878 | ' | ' |
|  | กิจสังคม  | สำราญ วงษาจันทร์ (13)* | 35,943 |  |  |
|  | ไม่สังกัดพรรค | ทวนทอง อิสระวงศ์ (9)* | 24,656 |  |  |
|  | กิจสังคม  | บุญเกิด ประกิระสา (15) | 22,576 |  |  |
|  | ไม่สังกัดพรรค | สวาท ศิริโกมุท (3)✔ | 21,223 |  |  |
|  | ชาติไทย  | สมมุติ สัจจพงษ์ (1)* | 19,526 |  |  |
|  | ไม่สังกัดพรรค | สถิตย์พงศ์ ศรีสุมาตย์ (12) | 11,207 |  |  |
|  | ไม่สังกัดพรรค | ดิลก บุญเสริม (11)✔ | 10,026 |  |  |
|  | พลังใหม่   | หัตถี พงศ์อุดทา (5) | 9,989 |  |  |
|  | เสรีธรรม (พ.ศ. 2522)   | ประศักดิ์ นียากร (7) | 9,356 |  |  |
|  | เสรีธรรม (พ.ศ. 2522)   | อิทธิพล อาระพล (10) | 8,690 |  |  |
|  | ประชาธิปัตย์   | นิพนธ์ วงศ์พัฒน์ (4) | 7,345 |  |  |
|  | ไม่สังกัดพรรค | ธำรง ธิมาศ (8) | 3,023 |  |  |
|  | ไม่สังกัดพรรค | พันตรี นิคม เดชบูรญะ (16) | 2,938 |  |  |
|  | ไม่สังกัดพรรค | เสรี สุขศรี (17) | 2,106 |  |  |
|  | ไม่สังกัดพรรค | สถิต โสภารัตน (20) | 2,023 |  |  |
|  | ไม่สังกัดพรรค | สำลี ศรีบุดดา (18) | 1,824 |  |  |
|  | ไม่สังกัดพรรค | วัฒนา ภูมิแสง (6) | 1,597 |  |  |
|  | ไม่สังกัดพรรค | ประพันธ์ วิเศษศรี (19) | 801 |  |  |
| บัตรดี | บัตรดี | บัตรดี |  |  | – |
| ไม่ประสงค์ลงคะแนน | ไม่ประสงค์ลงคะแนน | ไม่ประสงค์ลงคะแนน |  |  | – |
| บัตรเสีย | บัตรเสีย | บัตรเสีย |  |  | – |
| ผู้มาใช้สิทธิเลือกตั้ง | ผู้มาใช้สิทธิเลือกตั้ง | ผู้มาใช้สิทธิเลือกตั้ง |  |  | – |
| ผู้มีสิทธิเลือกตั้ง | ผู้มีสิทธิเลือกตั้ง | ผู้มีสิทธิเลือกตั้ง |  |  | — |
: กิจสังคม  ได้ที่นั่งจาก ชาติไทย 
: ไม่สังกัดพรรค   ได้ที่นั่งจาก ชาติไทย 
: กิจสังคม  รักษาที่นั่ง
ผลการเลือกตั้งแบบแบ่งเขต > เขตเลือกตั้งที่ 2

เขตการเลือกตั้งที่ 2 ประกอบด้วยอำเภอเมืองมหาสารคาม, อำเภอกันทรวิชัย, อำเภอเชียงยืน และกิ่งอำเภอแกดำ
| ผลการเลือกตั้งสมาชิกสภาผู้แทนราษฎร เขต 2 จังหวัดมหาสารคาม> พรรค | ผลการเลือกตั้งสมาชิกสภาผู้แทนราษฎร เขต 2 จังหวัดมหาสารคาม> พรรค | ผลการเลือกตั้งสมาชิกสภาผู้แทนราษฎร เขต 2 จังหวัดมหาสารคาม> ผู้สมัคร | ผลการเลือกตั้งสมาชิกสภาผู้แทนราษฎร เขต 2 จังหวัดมหาสารคาม> คะแนนเสียง | ผลการเลือกตั้งสมาชิกสภาผู้แทนราษฎร เขต 2 จังหวัดมหาสารคาม> % | ผลการเลือกตั้งสมาชิกสภาผู้แทนราษฎร เขต 2 จังหวัดมหาสารคาม> ± |
| --- | --- | --- | --- | --- | --- |
|  | ไม่สังกัดพรรค | อัมพล จันทรเจริญ (3)* | 28,661 | ' | ' |
|  | ชาติไทย  | ปรุงศักดิ์ ไชยหาญ (4) | 15,088 |  |  |
|  | ประชาธิปัตย์   | กริช กงเพชร (1)* | 12,213 |  |  |
|  | กิจสังคม  | สมชาติ เนื่องโนราช (5) | 12,041 |  |  |
|  | กิจสังคม  | พรชัย ศรีสารคาม (9) | 11,901 |  |  |
|  | ไม่สังกัดพรรค | ยุทธพล ศรีมุงคุณ (2)✔ | 10,533 |  |  |
|  | พลังใหม่   | พยุง ช่ำชอง (12) | 9,360 |  |  |
|  | ไม่สังกัดพรรค | จ่าตรี สันติศักดิ์ ทิมเจริญ (6) | 4,140 |  |  |
|  | ไม่สังกัดพรรค | สินสมุทร นาคสุนทรเวทิน (11) | 2,626 |  |  |
|  | ไม่สังกัดพรรค | สมัคร มุ่งสวัสดิ์ (14) | 1,725 |  |  |
|  | สนับสนุนนโยบายเกรียงศักดิ์   | ทองใบ แสนเมือง (15) | 1,706 |  |  |
|  | ไม่สังกัดพรรค | บุญช่วย แสงไกร (8) | 1,272 |  |  |
|  | ไม่สังกัดพรรค | เพลิง บุตุคำ (13) | 913 |  |  |
|  | พัฒนาประชาไทย | พิศิษฐ์ เกติยะ (7) | 576 |  |  |
|  | สนับสนุนนโยบายเกรียงศักดิ์   | วิศิษฐ์ ธันศรี (10) | 485 |  |  |
| บัตรดี | บัตรดี | บัตรดี |  |  | – |
| ไม่ประสงค์ลงคะแนน | ไม่ประสงค์ลงคะแนน | ไม่ประสงค์ลงคะแนน |  |  | – |
| บัตรเสีย | บัตรเสีย | บัตรเสีย |  |  | – |
| ผู้มาใช้สิทธิเลือกตั้ง | ผู้มาใช้สิทธิเลือกตั้ง | ผู้มาใช้สิทธิเลือกตั้ง |  |  | – |
| ผู้มีสิทธิเลือกตั้ง | ผู้มีสิทธิเลือกตั้ง | ผู้มีสิทธิเลือกตั้ง |  |  | — |
: ไม่สังกัดพรรค   ได้ที่นั่งจาก ธรรมสังคม  
: ชาติไทย  ได้ที่นั่งจาก ประชาธิปัตย์
ดูเพิ่ม

จังหวัดมหาสารคามในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519
จังหวัดมหาสารคามในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526
พระยาศรยุทธเสนี (กระแส ประวาหะนาวิน)

| พลเรือตรีพระยาศรยุทธเสนี (กระแส ประวาหะนาวิน)ท> ช. |
| --- | --- |


ประธานรัฐสภาไทย และ  ประธานสภาผู้แทนราษฎร
ดำรงตำแหน่ง 26 กุมภาพันธ์ พ.ศ. 2476 – 22 กันยายน พ.ศ. 2477
กษัตริย์: พระบาทสมเด็จพระปกเกล้าเจ้าอยู่หัว​ พระบาทสมเด็จพระปรเมนทรมหาอานันทมหิดล พระอัฐมรามาธิบดินทร​
ก่อนหน้า: เจ้าพระยาธรรมศักดิ์มนตรี (สนั่น เทพหัสดิน ณ อยุธยา)
ถัดไป: เจ้าพระยาศรีธรรมาธิเบศ (จิตร ณ สงขลา)
ดำรงตำแหน่ง 6 กรกฎาคม พ.ศ. 2486 – 24 มิถุนายน พ.ศ. 2487
กษัตริย์: พระบาทสมเด็จพระปรเมนทรมหาอานันทมหิดล พระอัฐมรามาธิบดินทร​
ก่อนหน้า: พระยามานวราชเสวี (ปลอด วิเชียร ณ สงขลา)
ถัดไป: พระยามานวราชเสวี (ปลอด วิเชียร ณ สงขลา)
ประธานรัฐสภาไทย และ ประธานพฤฒสภา
ดำรงตำแหน่ง 31 สิงหาคม พ.ศ. 2489 – 8 พฤศจิกายน พ.ศ. 2490
กษัตริย์: พระบาทสมเด็จพระมหาภูมิพลอดุลยเดชมหาราช บรมนาถบพิตร​
ก่อนหน้า: วิลาศ โอสถานนท์
ถัดไป: เจ้าพระยาศรีธรรมาธิเบศ (จิตร ณ สงขลา)
รัฐมนตรีว่าการกระทรวงเศรษฐการ
ดำรงตำแหน่ง 22 กันยายน พ.ศ.​ 2477 – 12 กุมภาพันธ์ พ.ศ. 2479
นายกรัฐมนตรี: พระยาพหลพลพยุหเสนา (พจน์ พหลโยธิน)
ก่อนหน้า: พระสารสาสน์พลขันธ์ (ลอง สุนทานนท์)
ถัดไป: พระบริภัณฑ์ยุทธกิจ (เภา เพียรเลิศ)
สมาชิกสภาผู้แทนราษฎร  แบบประเภทที่ 2
ดำรงตำแหน่ง 9 ธันวาคม พ.ศ. 2476  – 9 พฤษภาคม พ.ศ. 2489
สมาชิกพฤฒสภา
ดำรงตำแหน่ง 24 พฤษภาคม พ.ศ. 2489 – 8 พฤศจิกายน พ.ศ. 2490
 
ข้อมูลส่วนบุคคล
เกิด: กระแส 5 เมษายน พ.ศ. 2431 จังหวัดพระนคร ประเทศสยาม
เสียชีวิต: 11 มิถุนายน พ.ศ. 2505 (74 ปี) จังหวัดพระนคร ประเทศไทย
ศาสนา: พุทธ
พรรคการเมือง: พรรคกสิกร
ยศที่ได้รับการแต่งตั้ง
รับใช้:  ไทย
สังกัด: กองทัพเรือไทย
ยศ:  พลเรือตรี
บังคับบัญชา: กรมสรรพาวุธทหารเรือ

พลเรือตรี พระยาศรยุทธเสนี (กระแส ประวาหะนาวิน) (5 เมษายน พ.ศ. 2431 – 11 มิถุนายน พ.ศ. 2505) เป็นผู้มีส่วนร่วมในประวัติศาสตร์การเมืองไทยในช่วงหลังเหตุการณ์การเปลี่ยนแปลงการปกครองจากระบอบสมบูรณาญาสิทธิราชย์เป็นระบอบประชาธิปไตยอันมีพระมหากษัตริย์เป็นประมุข เป็นสมาชิกสภาผู้แทนราษฎรและสมาชิกพฤฒสภาหลายสมัย และได้ดำรงตำแหน่งสูงสุดทางการเมืองเป็นทั้งประธานรัฐสภาไทย ประธานสภาผู้แทนราษฎรไทย และประธานพฤฒสภา
ประวัติ

พลเรือตรี พระยาศรยุทธเสนี (กระแส ประวาหะนาวิน) เกิดเมื่อวันที่ 5 เมษายน พ.ศ. 2431 มีชื่อเดิมว่า “กระแส” ต่อมาในรัชสมัยพระบาทสมเด็จพระมงกุฎเกล้าเจ้าอยู่หัว ได้รับพระราชทานนามสกุลว่า “ประวาหะนาวิน” ในขณะดำรงตำแหน่งนายเรือเอก ราชองครักษ์เวร รั้งตำแหน่งหัวหน้ากองตอปิโด กรมสรรพาวุธ เมื่อวันที่ 25 เมษายน พ.ศ. 2457
ประวัติการศึกษา

-โรงเรียนวัดนวลนรดิศ
-โรงเรียนสวนกุหลาบอังกฤษสุนันทาลัย(ปากคลองตลาด)​
- โรงเรียนนายเรือ
ประวัติการทำงาน

พลเรือตรี พระยาศรยุทธเสนี สอบไล่ได้ตามหลักสูตรของกรมยุทธศึกษา ได้สวมเสื้อยศเสมอนายเรือตรีผู้ช่วย รับพระราชทานเงินเดือนอัตรานายเรือตรีผู้ช่วยชั้น 3 และเงินค่าวิชาชีพพิเศษประเภทที่ 2 สังกัดกรมบัญชาการเรือกลและป้อม ตามคำสั่งของกรมทหารเรือที่ 192/4273 ลงวันที่ 12 ตุลาคม ร.ศ. 127​ ซึ่งนับเป็นนายทหารเรือรุ่นที่ 3 ที่สามารถนำเรือไปในทะเลลึกได้ และมีความเจริญก้าวหน้าในตำแหน่งหน้าที่ราชการตามลำดับดังนี้
2453 ผู้บังคับการกองแผนที่ทะเล
2 มิถุนายน 2467 – 31 พฤษภาคม 2470 เจ้ากรมสรรพาวุธทหารเรือ
1 พฤษภาคม พ.ศ. 2472 - เจ้ากรมยุทธศาสตร์ทหารเรือ
28 มิถุนายน พ.ศ. 2475 – 6 ธันวาคม พ.ศ. 2476 ผู้แทนราษฎรชั่วคราว
11 มกราคม พ.ศ. 2475 - เจ้ากรมเจ้าท่า
9 ธันวาคม พ.ศ. 2476 – 10 พฤษภาคม พ.ศ. 2489 สมาชิกสภาผู้แทนราษฎร ประเภทที่ 2
2 กันยายน พ.ศ. 2475 รองประธานสภาผู้แทนราษฎร
15 ธันวาคม พ.ศ. 2476 รองประธานสภาผู้แทนราษฎร
26 กุมภาพันธ์ พ.ศ. 2476 – 22 กันยายน พ.ศ. 2477 ประธานรัฐสภาไทยและประธานสภาผู้แทนราษฎรไทย
1 เมษายน พ.ศ. 2477 - อธิบดีกรมเจ้าท่า
22 กันยายน พ.ศ. 2477 – 12 กุมภาพันธ์ พ.ศ. 2478 รัฐมนตรีว่าการกระทรวงเศรษฐการ จากนั้นในปี พ.ศ. 2479 ได้โอนไปเป็นข้าราชการพลเรือน ตำแหน่งปลัดกระทรวงเศรษฐการ
30 ธันวาคม พ.ศ. 2484 ประธานกรรมการควบคุมและจัดกิจการหรือทรัพย์สินของคนต่างด้าวบางจำพวกในภาวะคับขัน
6 กรกฎาคม พ.ศ. 2486 – 24 มิถุนายน พ.ศ. 2487 ประธานรัฐสภาและประธานสภาผู้แทนราษฎร
24 พฤษภาคม พ.ศ. 2489 – 9 พฤศจิกายน พ.ศ. 2490 สมาชิกพฤฒสภา
31 สิงหาคม พ.ศ. 2489 – 9 พฤษภาคม พ.ศ. 2490 ประธานรัฐสภาและประธานพฤฒสภา
15 พฤษภาคม พ.ศ. 2490 – 8 พฤศจิกายน พ.ศ. 2490 ประธานรัฐสภาและประธานพฤฒสภา
บทบาททางการเมือง

ภายหลังจากที่คณะผู้ก่อการเปลี่ยนแปลงการปกครอง หรือ “คณะราษฎร” ได้ทำการเปลี่ยนแปลงการปกครองจากระบอบสมบูรณาญาสิทธิราชย์มาเป็นระบอบประชาธิปไตยแล้ว ในวันที่ 25 มิถุนายน พ.ศ. 2475 ผู้แทนคณะราษฎรประกอบด้วย พลเรือตรี ศรยุทธเสนี, พันเอก พะยาฤทธิอัคเนย์, พันเอก พระยาทรงสุรเดช, พันโท พระประศาสน์พิทยายุทธ, พันตรี หลวงวีระโยธิน, หลวงประดิษฐ์มนูธรรม, ร้อยโท ประยูร ภมรมนตรี, นายประยูร ณ บางช้าง ได้เข้าเฝ้าฯพระบาทสมเด็จพระปกเกล้าเจ้าอยู่หัว เพื่อกราบบังคมทูลขอพระกรุณาอภัยในการกระทำของคณะราษฎร และนำร่างพระราชบัญญัติธรรมนูญการปกครองแผนดินสยาม พุทธศักราช 2475 และร่างพระราชกำหนดนิรโทษกรรมขึ้นทูลเกล้าทูลกระหม่อมถวายเพื่อทรงลงพระปรมาภิไธย พระบาทสมเด็จพระปกเกล้าเจ้าอยู่หัวทรงลงพระปรมาภิไธยในร่างพระราชกำหนดนิรโทษกรรมเพียงฉบับเดียว ส่วนร่างพระราชบัญญัติธรรมนูญการปกครองแผนดินสยาม พุทธศักราช 2475 ได้ทรงลงพระปรมาภิไธยในวันที่ 27 มิถุนายน พ.ศ. 2475 โดยทรงพระอักษรต่อท้ายชื่อพระราชบัญญัตินั้นว่า “ชั่วคราว” ซึ่งพระราชบัญญัติธรรมนูญการปกครองแผ่นดินสยามชั่วคราว พุทธศักราช 2475 กำหนดให้รัฐสภามีเพียงสภาเดียวคือสภาผู้แทนราษฎร ให้คณะราษฎรซึ่งมีคณะผู้รักษาพระนครฝ่ายทหารเป็นผู้ใช้อำนาจแทนจัดตั้งผู้แทนราษฎรชั่วคราวขึ้นเป็นจำนวน 70 นาย เป็นสมาชิกสภาผู้แทนราษฎรปฏิบัติหน้าที่นับแต่วันที่ใช้ธรรมนูญการปกครองฉบับนี้จนกว่าจะถึงเวลาที่สมาชิกสภาผู้แทนราษฎรในสมัยที่ 2 จะเข้ารับตำแหน่ง โดยพลเรือตรี พระยาศรยุทธเสนี ได้รับการแต่งตั้งเป็นสมาชิกสภาผู้แทนราษฎรชั่วคราวในครั้งนี้ด้วย
เมื่อมีการประกาศใช้รัฐธรรมนูญแห่งราชอาณาจักรสยาม พุทธศักราช 2475 พลเรือตรี พระยาศรยุทธเสนี ได้รับการแต่งตั้งเป็นสมาชิกสภาผู้แทนราษฎร ประเภทที่ 2 รองประธานสภาผู้แทนราษฎร และได้รับการแต่งตั้งเป็นประธานสภาผู้แทนราษฎรแทนเจ้าพระยาธรรมศักดิ์มนตรี (สนั่น เทพหัสดิน ณ อยุธยา) ที่ขอลาออกจากตำแหน่งเนื่องจากเจ็บป่วย ต่อมาพลเรือตรี พระยาศรยุทธเสนี ได้ลาออกจากตำแหน่งประธานรัฐสภาและประธานสภาผู้แทนราษฎร ไปดำรงตำแหน่งรัฐมนตรีว่าการกระทรวงเศรษฐการในคณะรัฐมนตรี ชุดที่ 6 ซึ่งมีนายพันเอก พระยาพหลพลพยุหเสนา (พจน์ พหลโยธิน) เป็นนายกรัฐมนตรี ในวันที่ 6 กรกฎาคม พ.ศ. 2486 พลเรือตรี พระยาศรยุทธเสนี ได้รับการแต่งตั้งเป็นประธานรัฐสภาและประธานสภาผู้แทนราษฎรอีกครั้งหนึ่ง
24 พฤษภาคม พ.ศ. 2489 พลเรือตรี พระยาศรยุทธเสนี ได้รับการเลือกตั้งเป็นสมาชิกพฤฒสภา และได้ดำรงตำแหน่งเป็นประธานรัฐสภาและประธานพฤฒสภา ตั้งแต่วันที่ 31 สิงหาคม พ.ศ. 2489 - 9 พฤษภาคม พ.ศ. 2490 และตั้งแต่วันที่ 15 พฤษภาคม พ.ศ. 2490 - 8 พฤศจิกายน พ.ศ. 2490
พลเรือตรี พระยาศรยุทธเสนี ได้ก่อตั้งพรรคการเมืองขึ้นพรรคหนึ่งใช้ชื่อว่า “พรรคกสิกร” เมื่อวันที่ 29 มิถุนายน พ.ศ. 2490 แต่ต่อมาได้ยกเลิกพรรคการเมืองไปเนื่องจากเกิดการรัฐประหารขึ้นในปี พ.ศ. 2494 ซึ่งได้มีการประกาศยกเลิกกลุ่มการเมือง และห้ามมีการชุมนุมทางการเมือง
บั้นปลายชีวิต

พลเรือตรี พระยาศรยุทธเสนี (กระแส ประวาหะนาวิน) ถึงแก่อนิจกรรมเมื่อวันที่ 11 มิถุนายน พ.ศ. 2505 สิริอายุ 74 ปี 67 วัน
เครื่องราชอิสริยาภรณ์

พ.ศ. 2483 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 2 ทวีติยาภรณ์ช้างเผือก (ท.ช.)
พ.ศ. 2473 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 3 ตริตาภรณ์ช้างเผือก (ต.ช.)
พ.ศ. 2466 –  เหรียญจักรมาลา (ร.จ.ม.)
พ.ศ. 2466 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 3 ตริตาภรณ์มงกุฎไทย (ต.ม.)
พ.ศ. 2457 –  เหรียญรัตนาภรณ์ รัชกาลที่ 6 ชั้นที่ 4 (ว.ป.ร.4)
เชิงอรรถ

↑  สมาชิกสภาผู้แทนราษฎรชุดชั่วคราว ตั้งแต่ 28 มิถุนายน พ.ศ. 2475 – 9 ธันวาคม พ.ศ. 2476
เบย์เบลด

เบย์เบลด (ญี่ปุ่น: ベイブレード; โรมาจิ: Beiburedo; ทับศัพท์: Beyblade) เป็นชื่อผลิตภัณฑ์ของเล่นที่ผลิตโดยบริษัททาคาระ (ปัจจุบันคือ ทาคาระโทมี่) เปิดตัวเมื่อเดือนกรกฏาคม ค.ศ. 1999 มีพื้นฐานมาจากของเล่นพื้นบ้านญี่ปุ่นที่มีชื่อว่า เบโกมะ
ในชื่อการผลิตสินค้ามีชื่อตามรุ่นต่างๆ โดย รุ่นแรกคือ บาคุเท็นชู๊ต เบย์เบลด เปิดตัวเมื่อปี ค.ศ. 2002, รุ่นที่ 2 คือ เมทัลไฟท์ เบย์เบลด เปิดตัวเมื่อ ปี ค.ศ. 2008, รุ่นที่ 3 คือ เบย์เบลดเบิสต์ เปิดตัวเมื่อ ปี ค.ศ. 2015 และ รุ่นที่ 4 BEYBLADE X เปิดตัวเมื่อปี ค.ศ. 2023
ทั้งนี้ได้ถูกนำไปทำในสื่อรูปแบบต่างๆ ตั้งแต่มังงะ และ อนิเมะ
ประวัติ

เบย์เบลดเป็นสินค้าของเล่นที่พัฒนามาจากของเล่นพื้นบ้านญี่ปุ่นที่มีชื่อว่า เบโกมะ มาประยุกต์ใช้ในแบบรูปแบบที่ทันสมัยทั้งปรับปรุงความสามารถและรูปแบบในการแข่งขัน ซึ่งทาคาระได้นำแนวคิดของ ฟุจิวาระ ชิเกคิ ครีเอทีฟของบริษัทฮัตสันที่ร่วมพัฒนาสินค้าของเล่น บีดาแมน ที่นำของเล่นพื้นบ้านญี่ปุ่นให้กลายเป็นสินค้าของเล่น ซึ่งในขณะนั้นทางคาทาระมีสินค้าตั้งแต่ บีดาแมน, โอฮาจิคิแมน, เมดัลแมน, ซุเกะโกมะ และ ดิจิเค็น ที่ขยายส่วนต่อยอดของสินค้าต่างๆ โดยนำโครงสร้างทั้งวิธีการหมุนและความสามารถในการเล่นมีความคล้ายคลึงกับซุเกะโกมะที่วางจำหน่ายในช่วงครึ่งหลัง
หลังจากบีดาแมนประสบความสำเร็จจากสินค้าของเล่นหมวดหมู่ทาคาระบอยส์ฮ็อบบี้ ทำให้ทาคาระผลิตสินค้าของเล่นประเภทลูกข่างโดยผลิตเป็น 2 ชุดประกอบไปด้วย ซุเกะโกมะ และ แบทเทิลท็อป แต่ว่าสินค้าทั้งสองกลับไม่ได้รับความนิยม ทำให้องค์ประกอบของเล่นดังกล่าวได้ถูกนำไปต่อยอดกลายเป็น เบย์เบลด
ทั้งนี้เบย์เบลดมีจุดแตกต่างกับเบโกมะที่เป็นต้นแบบเพียงจุดเดียวคือ สามารถถอดและใส่เพื่อปรับแต่งจากชิ้นส่วนต่างๆ และมีกฏกติกาการแข่งขันที่ชัดเจน โดยในการแข่งขันนั้นจะใช้สนามบนพื้นแข็ง โดยผู้เล่นใช้เครื่องยิงเบย์เบลดเพื่อทำให้คู่ต่อสู้กระเด็นออกไปหรือหมุนต่อไปให้นานกว่าคู่ต่อสู้
ชิ้นส่วนของเบย์เบลดนั้นทำให้มีสเปคคุณสมบัติและความสามารถที่แตกต่างกันไป ประกอบไปด้วย รูปแบบโจมตี (แอ็คแท็ค), รูปแบบทนทาน (สตามิน่า) และ รูปแบบป้องกัน (ดีเฟนส์) โดยที่ความสามารถหนึ่งเพิ่มขึ้น แต่อีกหนึ่งความสามารถลดลง นอกจากนี้ยังมีรูปแบบสมดุล (บาลานซ์) ซึ่งเป็นรูปแบบระดับกลางไม่เน้นด้านใดด้านหนึ่ง
รายชื่อรุ่น > บาคุเท็นชู๊ต เบย์เบลด

เบย์เบลดรุ่นแรกที่มีต้นแบบพื้นฐานมาจากสื่อมังงะและอนิเมะทางโทรทัศน์ มีรายละเอียดทั้งระบบและชิ้นส่วนดังต่อไปนี้
รายชื่อรุ่น > เมทัลไฟท์ เบย์เบลด

เปิดตัวเมื่อวันที่ 9 สิงหาคม ค.ศ. 2008 เป็นเบย์เบลดรุ่นที่ 2 โดยเป็นการกลับมาอีกครั้งในรอบเกือบ 3 ปี หลังจากสิ้นสุดการวางจำหน่ายของเบย์เบลดไปเมื่อปี ค.ศ. 2005 จุดเด่นคือวัสดุทุกอย่างเป็นโลหะทั้งหมดเช่นเดียวกับรุ่น HMS แต่ได้มีการปรับปรุงส่วนพลังโจมตี, พลังป้องกัน และความเร็วในการหมุนให้ดียิ่งขึ้น อีกทั้งได้แบ่งประเภทของเบย์เบลดได้ชัดเจน
รายชื่อรุ่น > เบย์เบลดเบิสต์

เปิดตัวเมื่อวันที่ 18 กรกฎาคม ค.ศ. 2015 เป็นเบย์เบลดรุ่นที่ 3 โดยจุดเพิ่มเติมของรุ่นนี้ คือการเพิ่มส่วนการชนะเบย์เบลดจากฝั่งตรงข้ามจากเดิมที่มี สปินฟินิช (ชนะด้วยการให้เบย์เบลดฝ่ายตรงข้ามหยุดหมุน) และ โอเวอร์ฟินิช (ชนะด้วยการให้เบย์เบลดฝ่ายตรงข้ามกระเด็นออกนอกสนาม) โดยเพิ่ม เบิสต์ฟินิช ที่เป็นการชนะด้วยการกระจายชิ้นส่วนเบย์เบลดจากการต่อสู้ นอกจากนี้ยังมีแอปเสริม "เบย์คลาวด์" ซึ่งเป็นแอพที่ใช้บันทึกข้อมูลของเบย์ล็อกเกอร์ที่เชื่อมโยงกับสมาร์ทโฟน รวมถึงก็อดเลเยอร์และไอเท็มต่างๆ ได้ติดตั้งชิป NFC ที่พัฒนาโดยบริษัทการผลิตมุราตะ เพื่ออ่านและเขียนผลลัพธ์ เช่น ผลการชนะและแพ้ผ่านแอปเบย์คลาวด์ หมายเลขซีเรียลของซีรี่ส์นี้คือ "B-000"
รายชื่อรุ่น > BEYBLADE X

เปิดตัวเมื่อวันที่ 15 กรกฎาคม ค.ศ. 2023 เป็นเบย์เบลดรุ่นที่ 4 ซึ่งรุ่นนี้ได้เปิดตัวทันทีหลังจากซีรีส์เบย์เบลดเบิสต์สิ้นสุดลง โดยเป็นการนำองค์ประกอบเด่นของเบย์เบลดทั้ง 3 รุ่นก่อนหน้ามาผสมผสานกันตั้งแต่ ตัวละครและที่มาของเบย์เบลดตั้งแต่รุ่นแรก, เมทัลเบลด จากรุ่นที่ 2 และ เบิสต์กิมมิค จากรุ่นที่ 3 อีกทั้งสเตเดี้ยมเบย์เบลดได้มีจุดเพิ่มเติมเติมคือ เอ็กซ์ตรีมไลน์ รางที่อยู่แถวรอบสนามที่สามารถทำให้เบย์เบลดเร่งความเร็วได้ทำให้เกิดระบบ เอ็กซ์ตรีมแดช และมีการเพิ่มเงื่อนไขผลชนะจากเดิมที่มี สปินฟินิช, โอเวอร์ฟินิช, เบิสต์ฟินิช เพิ่มมาเป็น เอ็กซ์ตรีมฟินิช โดยเป็นการออกนอกสนามตำแหน่งตรงกลาง
สื่อรูปแบบอื่น > มังงะ

บาคุเท็นชู๊ต เบย์เบลด (爆転シュート ベイブレード)
เร็ทส์ เบย์เบลด (レッツ ベイブレード)
บาคุเท็นชู๊ตไกเด็น เบย์เบลดไดจิ (爆転シュート外伝 ベイブレード大地)
บาคุเท็นฮีโร่ เบลดเดอร์ DJ (爆転HERO ブレーダーDJ)
เซย์โทชิ BLADERS เบย์เบลดแบทเทิลสตอรี่ (聖闘士BLADERS -ベイブレードバトルストーリー-)
เบย์เบลดไทเซ็น เซย์ริวเด็น (ベイブレード大戦 聖龍伝)
บาคุเท็นริว HAYATE (爆転龍HAYATE)
เมทัลไฟท์ เบย์เบลด (メタルファイト ベイブレード)
สื่อรูปแบบอื่น > อนิเมะทางโทรทัศน์

บาคุเท็นชู๊ต เบย์เบลด (爆転シュート ベイブレード) (ผลิตโดยสตูดิโอแมดเฮาส์)
บาคุเท็นชู๊ต เบย์เบลด 2002 (爆転シュート ベイブレード 2002) (ผลิตโดยสตูดิโอนิปปอนอนิมีเดีย)
บาคุเท็นชู๊ต เบย์เบลด G เรโวลูชัน (爆転シュート ベイブレード Gレボリューション) (ผลิตโดยสตูดิโอนิปปอนอนิมีเดีย)
เมทัลไฟท์ เบย์เบลด (メタルファイト ベイブレード) (ผลิตโดยสตูดิโอ ทัตสึโนโกะโปรดักชัน)
เมทัลไฟท์ เบย์เบลด บาคุ (メタルファイト ベイブレード 爆) (ผลิตโดยสตูดิโอ SynergySP)
เมทัลไฟท์ เบย์เบลด 4D (メタルファイト ベイブレード 4D) (ผลิตโดยสตูดิโอ SynergySP)
เมทัลไฟท์ เบย์เบลด ZEROG (メタルファイト ベイブレード ZEROG) (ผลิตโดยสตูดิโอ SynergySP)
เบย์เบลดเบิสต์ (ベイブレードバースト) (ผลิตโดยสตูดิโอ OLM)
เบย์เบลดเบิสต์ ก็อด (ベイブレードバースト ゴッド) (ผลิตโดยสตูดิโอ OLM)
เบย์เบลดเบิสต์ โจเซ็ทสึ (ベイブレードバースト 超ゼツ) (ผลิตโดยสตูดิโอ OLM)
BEYBLADE X (ผลิตโดยสตูดิโอ OLM)
สื่อรูปแบบอื่น > เว็บอนิเมะ

เบย์เบลดเบิสต์ กาจิ (ベイブレードバースト GT) (ผลิตโดยสตูดิโอ OLM)
เบย์เบลดเบิสต์ ซูเปอร์คิง (ベイブレードバースト 超王) (ผลิตโดยสตูดิโอ OLM)
เบย์เบลดเบิสต์ ไดนาไมท์แบทเทิล (ベイブレードバースト DB) (ผลิตโดยสตูดิโอ OLM)
สื่อรูปแบบอื่น > อนิเมะเฉพาะต่างประเทศ

เบย์เบลดเบิสต์ คว็อดสไตรค์ (ベイブレードバースト クアッドストライク) (ผลิตโดยสตูดิโอ OLM)
ข้อมูลลิงก์

เว็บไซต์อย่างเป็นทางการ
บัญชีอย่างเป็นทางการ ที่เอกซ์ (ทวิตเตอร์)
ベイチューブ ที่ยูทูบ
มิสยูนิเวิร์สไทยแลนด์

สำหรับการประกวดปีนี้ ดูที่ มิสยูนิเวิร์สไทยแลนด์ 2567
| --- | --- |

ก่อตั้ง: 2000; 25 ปีที่แล้ว (2000)
ประเภท: การประกวดความงาม
สํานักงานใหญ่: กรุงเทพมหานคร
ที่ตั้ง: ไทย
สมาชิก  : นางงามจักรวาล
ภาษาทางการ : ไทย
บุคลากรหลัก: ณวัฒน์ อิสรไกรศีล (ประธานกองประกวด)
องค์กรปกครอง: บริษัท มิสแกรนด์ อินเตอร์เนชั่นแนล จำกัด (มหาชน)
สังกัด: นางงามจักรวาล
มิสยูนิเวิร์สไทยแลนด์ (อังกฤษ: Miss Universe Thailand) เป็นการประกวดนางงามในราชอาณาจักรไทย เพื่อคัดเลือกตัวแทนของราชอาณาจักรไทยเข้าร่วมประกวดนางงามจักรวาล
ประวัติ > ยุคนางสาวไทย

ดูเพิ่ม: นางสาวไทย
องค์การนางงามจักรวาล (Miss Universe Organization) มอบสิทธิในการจัดหาผู้แทนประเทศไทย เพื่อเข้าประกวดนางงามจักรวาล แก่ชาติเชื้อ กรรณสูต เป็นคนแรก ตั้งแต่ปี พ.ศ. 2527 โดยขณะนั้น คุณชาติเชื้อมีทั้งสถานะของ กรรมการผู้จัดการบริษัท กรุงเทพโทรทัศน์และวิทยุ จำกัด ผู้ดำเนินกิจการสถานีโทรทัศน์สีกองทัพบกช่อง 7 และนายกสมาคมนักเรียนเก่าวชิราวุธวิทยาลัย ในพระบรมราชูปถัมภ์ ที่เป็นผู้ถือสิทธิในชื่อการประกวดนางสาวไทย เขาจึงนำทั้งสององค์กร มาร่วมกันจัดการประกวดนางสาวไทย เพื่อส่งผู้ชนะเลิศเป็นผู้แทนประเทศไทย เข้าประกวดนางงามจักรวาลดังกล่าว จนกระทั่งคุณชาติเชื้อเสียชีวิตลง องค์การนางงามจักรวาลจึงสนับสนุนให้ สุรางค์ เปรมปรีดิ์ ผู้เป็นน้องสาวของชาติเชื้อ เป็นผู้ได้รับสิทธิดังกล่าวต่อไป
ประวัติ > ยุคจันทร์ 25 (ปี 2543-2561)

เมื่อปี พ.ศ. 2543 สมาคมนักเรียนเก่าวชิราวุธวิทยาลัย นำชื่อการประกวดนางสาวไทย ไปจัดร่วมกับสถานีโทรทัศน์ไอทีวี ก่อนที่หลังจากปี พ.ศ. 2551 จะย้ายไปจัดร่วมกับบริษัท อสมท จำกัด (มหาชน) โดยสถานีโทรทัศน์โมเดิร์นไนน์ จนถึงปี พ.ศ. 2559 นางสาวไทยถึงกลับมาจัดการประกวดที่ สถานีโทรทัศน์สีกองทัพบกช่อง 7 เช่นเดิม ด้วยกรณีดังกล่าว ช่อง 7 สี จึงก่อตั้งการประกวดในชื่อใหม่ว่ามิสไทยแลนด์ยูนิเวิร์ส ต่อมาองค์การนางงามจักรวาล มีมติให้ผู้ถือลิขสิทธิ์ในประเทศต่าง ๆ ทั่วโลก กำหนดชื่อการประกวด และชื่อตำแหน่งนางงามของแต่ละประเทศ โดยใช้คำว่ามิสยูนิเวิร์ส และตามด้วยชื่อประเทศนั้น ๆ เป็นผลให้สุรางค์ประกาศเปลี่ยนชื่อการประกวดเป็น มิสยูนิเวิร์สไทยแลนด์ ในการแถลงข่าวการจัดประกวดในครั้งที่ 13 เมื่อวันที่ 19 มีนาคม พ.ศ. 2555 พร้อมทั้งเปลี่ยนผู้ดำเนินการถ่ายทอดโทรทัศน์ จากช่อง 7 สีไปเป็นสถานีวิทยุโทรทัศน์กองทัพบกช่อง 5 เนื่องจาก บจก.กรุงเทพโทรทัศน์และวิทยุ มีคำสั่งให้สุรางค์พ้นจากทุกตำแหน่ง ตั้งแต่วันที่ 1 มกราคม ปีถัดมา
ต่อมา บริษัท จันทร์ 25 จำกัด ผู้จัดการประกวด เปลี่ยนผู้ดำเนินการถ่ายทอดโทรทัศน์อีกครั้งจาก ททบ.5 ไปเป็นสถานีวิทยุโทรทัศน์ไทยทีวีสีช่อง 3 ตั้งแต่การประกวดในปี พ.ศ. 2557 เป็นต้นไป เนื่องจาก ททบ.5 ต้องปรับปรุงเนื้อหารายการ เป็นบริการสาธารณะเพื่อความมั่นคง ตามที่ กสทช. กำหนด จึงไม่สามารถเผยแพร่การประกวด ซึ่งถือเป็นรายการประเภทบันเทิงต่อไปได้ ประกอบกับทางบริษัท จันทร์ 25 จำกัด ร่วมผลิตละครกับทางบริษัท บีอีซี-เทโร เอ็นเตอร์เทนเม้นท์ จำกัด (มหาชน) และออกอากาศทางไทยทีวีสีช่อง 3 จึงมีความสัมพันธ์อันดีอยู่แล้ว เป็นสองเหตุผลสำคัญ ที่ดำเนินการเปลี่ยนแปลงดังกล่าว
ประวัติ > ยุคทีพีเอ็น (ปี 2562-2567)

ภายหลังในปี พ.ศ. 2562 บริษัท ทีพีเอ็น 2018 จำกัด โดยสมชาย ชีวสุทธานนท์, ปิยาภรณ์ แสนโกศิก และณรงค์ เลิศกิตศิริ ได้รับความไว้วางใจจากองค์กรนางงามจักรวาล ให้เป็นผู้ถือลิขสิทธิ์มิสยูนิเวิร์สไทยแลนด์แทนสุรางค์เป็นระยะเวลา 5 ปี ทำให้มีการเปลี่ยนผู้ดำเนินการถ่ายทอดโทรทัศน์อีกครั้งเป็น พีพีทีวี เอชดี ช่อง 36 ที่เคยได้สิทธิ์ถ่ายทอดสดนางงามจักรวาล 2018 ที่ทีพีเอ็นได้รับสิทธิ์จัดการประกวดมาก่อนหน้านี้ ทั้งนี้ ตั้งแต่ปี พ.ศ. 2563 ทีพีเอ็น 2018 ได้มีการเปลี่ยนชื่อบริษัทใหม่เป็น บริษัท ทีพีเอ็น โกลบอล จำกัด
หลังจาก บมจ.เจเคเอ็น โกลบอล กรุ๊ป เข้าซื้อกิจการทั้งหมดขององค์กรนางงามจักรวาลจากเอนเดฟเวอร์ไปเมื่อวันที่ 25 ตุลาคม พ.ศ. 2565 จักรพงษ์ จักราจุฑาธิบดิ์ ประธานเจ้าหน้าที่บริหารและกรรมการผู้จัดการใหญ่ของเจเคเอ็นในฐานะเจ้าขององค์กรนางงามจักรวาล กล่าวว่าจะยังไม่มีการเปลี่ยนแปลงผู้ถือลิขสิทธิ์มิสยูนิเวิร์สไทยแลนด์ อีกทั้งกล่าวว่าองค์กรฯ และทีพีเอ็น โกลบอล จะยังคงทำงานร่วมกันต่อไป
ประวัติ > ยุคเอ็มจีไอ (ปี 2568-ปัจจุบัน)

ต่อมาเมื่อวันที่ 17 กุมภาพันธ์ พ.ศ. 2568 คณะกรรมการของบริษัท มิสแกรนด์ อินเตอร์เนชั่นแนล จำกัด (มหาชน) ผู้ถือลิขสิทธิ์การประกวดมิสแกรนด์ไทยแลนด์ ได้อนุมัติเข้าซื้อลิขสิทธิ์การประกวดมิสยูนิเวิร์สไทยแลนด์ จากเจเคเอ็น โกลบอล คอนเทนต์ ซึ่งเป็นบริษัทย่อยของเจเคเอ็น โกลบอล กรุ๊ป ที่เป็นเจ้าของร่วมขององค์กรนางงามจักรวาล เป็นระยะเวลา 5 ปี ด้วยมูลค่า 180,000,000 บาท ทำให้เป็นผู้ถือลิขสิทธิ์มิสยูนิเวิร์สไทยแลนด์แทนทีพีเอ็น โกลบอล ไปโดยปริยาย พร้อมกับในวันที่ 6 มีนาคม พ.ศ. 2568 ทางคณะกรรมการบริษัทได้ประกาศออกมาว่ามีมติอนุมัติในการได้รับสิทธิ์การเป็นเจ้าภาพการจัดประกวดนางงามจักรวาล ครั้งที่ 74 ณ ประเทศไทย
ประวัติ > เพลงประจำการประกวด

ในการประกวดนางสาวไทย (ยุคช่อง 7 สีร่วมกับสมาคมนักเรียนเก่าวชิราวุธวิทยาลัยฯ) มีการใช้เพลง เดือนในหมู่ดาว (ชื่ออื่น: เธอ, ยอดพธู) ซึ่งขับร้องโดยเต๋อ - เรวัต พุทธินันทน์ เริ่มใช้ครั้งแรกในการประกวดเมื่อปี พ.ศ. 2527 (ต่อมาจัดทำดนตรีและขับร้องใหม่ ใช้ครั้งแรกในการประกวดเมื่อปี พ.ศ. 2535) เป็นเพลงประจำการประกวด
ต่อมาในยุคมิสไทยแลนด์ยูนิเวิร์ส ก็เปลี่ยนมาใช้เพลงหนึ่งในร้อย ขับร้องโดยเบิร์ด - ธงไชย แมคอินไตย์ จากนั้นในยุคมิสยูนิเวิร์สไทยแลนด์ สุรางค์นำเพลงเดือนในหมู่ดาว ซึ่งเป็นลิขสิทธิ์ส่วนบุคคลของตน มาให้เบิร์ดขับร้องใหม่ เพื่อใช้กับการประกวดในปัจจุบัน
ในปี พ.ศ. 2560 มีการจัดทำเพลง "สู่จักรวาล" เป็นเพลงประจำการประกวดเพลงที่ 3 ซึ่งขับร้องโดย เวลล์ - ดิษย์กรณ์ ดิษยนันทน์ (มิสเตอร์ดี) ส่วน "เดือนในหมู่ดาว" และ "หนึ่งในร้อย" ก็ยังมีการใช้ในเวทีการประกวดเช่นเดิม
ในปี พ.ศ. 2562 หลังจากเปลี่ยนผู้ถือลิขสิทธิ์เป็นทีพีเอ็น จึงได้จัดทำเพลง หนึ่งเดียวในใจ (You're the one) ขึ้นมาเป็นเพลงประจำการประกวดเพลงใหม่ ขับร้องโดย อภิวัฒน์ พงษ์วาท (หนึ่ง อีทีซี) และได้เผยแพร่ครั้งแรกในงานแถลงข่าวเปิดตัวผู้เข้าร่วมประกวดมิสยูนิเวิร์สไทยแลนด์ 2019 ในวันที่ 12 มิถุนายน ณ เซ็นทรัล เอ็มบาสซี
ในปี พ.ศ. 2563 ทีพีเอ็นได้จัดทำเพลง จักรวาลคือเธอ (You are the Universe) ขึ้นมาเป็นเพลงประจำการประกวดเพลงใหม่ ขับร้องโดย ธนิดา ธรรมวิมล (ดา เอ็นโดรฟิน) และได้เผยแพร่ครั้งแรกในการประกวดรอบออดิชันรอบแรกของมิสยูนิเวิร์สไทยแลนด์ 2020 ในวันที่ 8 กันยายน ณ อินเด็กซ์ ครีเอทีฟ วิลเลจ
ทำเนียบมิสยูนิเวิร์สไทยแลนด์

มิสยูนิเวิร์สไทยแลนด์ 2567
สุชาตา ช่วงศรี
กรุงเทพมหานคร
มิสยูนิเวิร์สไทยแลนด์ 2566
แอนโทเนีย โพซิ้ว
นครราชสีมา
มิสยูนิเวิร์สไทยแลนด์ 2565
แอนนา เสืองามเอี่ยม
กรุงเทพมหานคร
มิสยูนิเวิร์สไทยแลนด์ 2564
แอนชิลี สก็อต-เคมมิส
ฉะเชิงเทรา
มิสยูนิเวิร์สไทยแลนด์ 2563
อแมนด้า ออบดัม
ภูเก็ต
มิสยูนิเวิร์สไทยแลนด์ 2562
ปวีณสุดา ดรูอิ้น
กรุงเทพมหานคร
มิสยูนิเวิร์สไทยแลนด์ 2561
โศภิดา กาญจนรินทร์
กรุงเทพมหานคร
มิสยูนิเวิร์สไทยแลนด์ 2560
มารีญา พูลเลิศลาภ
กรุงเทพมหานคร
มิสยูนิเวิร์สไทยแลนด์ 2559
ชลิตา ส่วนเสน่ห์
สมุทรปราการ
มิสยูนิเวิร์สไทยแลนด์ 2558
อนิพรณ์ เฉลิมบูรณะวงศ์
ลำปาง
มิสยูนิเวิร์สไทยแลนด์ 2556
ชาลิตา แย้มวัณณังค์
นครราชสีมา
มิสไทยแลนด์ยูนิเวิร์ส 2553
ฝนทิพย์ วัชรตระกูล
สมุทรปราการ
มิสไทยแลนด์ยูนิเวิร์ส 2550
ฟ้ารุ่ง ยุติธรรม
ปทุมธานี